Gerugte dat Joost dood is, is ‘siek’ – Amor | Netwerk24
Deur Simon Sonnekus 20 Januarie 2017 12:12
Amor Vittone Foto: Argief/Gallo
Amor Vittone, Joost van de Westhuizen se vervreemde vrou, sê gerugte wat die ronde doen dat die voormalige Springbok-skrumskakel dood is, is “siek”.
“Ek is vanoggend uit verskeie oorde gebel. Party mense het gesê hulle hoor Joost is dood. Watse siek mense dink dit is reg om so ’n gerug te versprei,” het Vitonne Vrydagoggend gesê.
Vittone, sanger, aktrise en TV-aanbieder, wat vandeesweek haar enkel gebreek het in ’n fratsongeluk by Bounce, ’n trampolienpark in Fourways, Johannesburg, sê sy het Vrydagoggend nog met Joost, wat deel was van die 1995 Wêreldbeker-oorwinningspan, oor die foon gepraat.
“Ek het vanoggend met hom gepraat en alles is wel. Hy is al ’n rukkie op suurstof want daar was in Desember agteruitgang in sy gesondheid,” sê sy.
Hy is al ’n rukkie op suurstof want daar was in Desember agteruitgang in sy gesondheid
Volgens Vitonne moet Van der Westhuizen baie meer lê en kan hy nie vir lank regop sit nie.
Sy sê die nuus van Joost se agteruitgang is veral moeilik vir hul kinders, Jordan (12) en Kylie (10).
“Hy veg steeds voort. Dit gaan so goed soos wat dit kan gaan op die oomblik.”
Joost van der Westhuizen Foto: Argief
Meer oor: Joost Van Der Wersthuizen | Siek | Dood | Joost